El Gobiernu PSOE-Sumar-Podemos-IU prohibe l’usu l’asturianu nel tf. Arcuíris 028, comu fizo nel tf. 016 pa víctimes de violencia xéneru
#000001
Hai tiempu la ministra d’Igualdá, Irene Montero tamién ordenó que’l sirviciu d’atención teléfónica 016, pa víctimes de violencia xéneru, atendiere les llamaes en 53 idiomes, torgando l’asturianu. Asina ye que’l 016 atiende llamaes n’euskera, catalán, gallego, español, inglés, francés, alemán, portugués, chino mandarín, ruso, árabe, rumano, búlgaro, afgano, albanés, armenio, bambara, bereber, bosnio, brasileiro, cantonés, checo, coreano, danés, esloveno, eslovaco, farsi, finés, georgiano, griego, hindi, holandés, húngaro, italiano, japonés, lituano, mandinca, noruego, persa, polaco, poulaar, serbocroata, sirio, soninké, sueco, tailandés, taiwanés, tamazight, turco, ucraniano, urdu y wolof; pero ñégase a atendete n’asturianu.
#000005
Asina ye que nun hai diferiencia ente la prohibición que’l fae’l gobiernu español de PSOE-Sumar-Podemos-IU y la recién prohibición qu’anunció la conceyala Festexos de Vox en Xixón, afitando que se ñegará a contratar artistes asturfalantes.
#000007
Atopamos el mesmu odiu en ñegar un contratu a una cantante n’asturianu que’n ñegar l’usu l’asturianu a una víctima de discriminación por LGTBIfobia o a una muyer víctima de violencia xéneru. Ye más, filando fino, entá ye más grave torgar por asturfobia l’asistencia a una víctima que pue tar en pelligru vital que torgar un conciertu musical.
#000008
Énte esta situación, allarmante, vergoñosa y antidemocrática, Andecha Astur pidió al Ministeriu d’Igualdá que corrixa darréu esa política represiva d’atención a víctimes. Y dirixóse a l’Academia de la Llingua Asturiana, comu muérganu defensor de los nuesos drechos llingüísticos, pa qu’intervenga nesti nueu casu d’asturfobia protagonizáu pol gobiernu español, espublizando comu midía urxente una nota pública que tresllade a los asturianos la so posición.
#000009
Andecha Astur desixe implicación de los grupos de la oposición de Xixón
#000010